stanford-oval/wikipedia huggingface dataset:
עבדאללה עוטייף
הערות שוליים

↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
| נבחרת ערב הסעודית – מונדיאל 2018 |
| --- | --- | --- |
|  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי |  1 אל-מעיוף •  2 אל-חרבי •  3 א. הווסאווי •  4 אל-בולייהי •  5 ע. הווסאווי •  6 אל-בורייכ •  7 אל-פרג' •  8 א-שהרי •  9 באהברי •  10 א-סהלאווי •   11 אל-ח'ייברי •  12 כנו • 13 א-שהראני •  14 עוטייף • 15 אל-ח'ייבארי • 16 אל-מוקאהווי • 17 אל-ג'אסם • 18 א-דאווסרי • 19 אל-מוואלד • 20 עסירי • 21 אל-מוסיילם • 22 אל-עוויס • 23 מ. הווסאווי • מאמן: פיצי | ערב הסעודית |
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
סלבאך

סלבאך או סלבאך מק פרכייר (באנגלית: Selbach mac Ferchair  - "סלבאך בנו של פרכייר"; נפטר ב-730 לערך) היה מלך דאל ריאטה, משנת 700 ועד שפרש מכסאו בשנת 723.
קורות חיים

סלבאך היה בנו של פרכאר פוטה, ומלך בקנל לואירן החל משנת 698. שליטתו בדאל ריאטה החלה רק בשנות מלכותו האחרונות, קודם לפרישתו בשנת 723.
לסלבאך היו שני בנים דונגל ופרדראך.
סלבאך מוזכר לראשונה לאחר מותו של פיאנאמייל בשנת 700 וככל הנראה הדיח את אחיו איינבכלאך בשנת 698. בשנת 701 הרס סלבאך את טירת דאנלוי אולם לא ברור האם הדבר אירע במהלך המלחמה נגד איינבכלאך. דברי ימי התקופה מתעדים מספר קרבות ובהם תבוסה ב"גלן למנאה" בשנת 704 וניצחון על הבריטנים ב"לורג אכלט" בשנת 711 ובשנית במקום המכונה "מיניואירק" בשנת 717 - סלבאך עצמו אינו מוזכר בקרבות אלה אולם ככל הנראה היה מעורב. בשנת 712 מצוין כי סלבאך צר על דונאוורטי שבמסוך לקינטרייר.
בספטמבר 719 לחם סלבאך נגד אחיו איינבכלאך בפינגלן (כנראה בסמוך ללוך פיין) - בקרב זה נהרג אייבכלאך. חודש לאחר מכן לחם סלבאך בקנל נגבריין (שבט גבריין) שבראשם מלכם דונכאד בק (ככל הנראה מלך קינטייר). קרב זה נערך בחוף ארד נסבי וכלל ככל הנראה גם קרב ימי. סלבאך הובס בקרב, אולם דונכאד בק נהרג בשנת 721 וסלבאך נותר מלך דאל ריאטה הבלתי מעורער.
בשנת 723 ויתר סלבאך על כיסאו ופרש למנזר. לאחריו, ככל הנראה, עלה לשלטון בנו דונגל מק סלבאך - אולם זה הובס בשנת 726 על ידי אאוכייד מק אכדאך - ובשנת 727 יצבא סלבאך ללחום כנגדו.
סלבאך נפטר בשנת 730.
עונת 1968/1969 בסרייה א'

| --- | --- |
תמונה קבוצתית של פיורנטינה, אלופת הליגה
תמונה קבוצתית של פיורנטינה, אלופת הליגה
 תקופת התחרות:  29 בספטמבר 1968 – 18 במאי 1969 (232 ימים)
 מספר משתתפות:  16
 הזוכה:  פיורנטינה
 מספר משחקים:  240
 מספר שערים:  497 (2.07 בממוצע למשחק)
 מלך השערים:  21 - לואיג'י ריבה, קליארי
 → 1967/19681969/1970 ←
עונת 1968/1969 בסרייה א' הייתה העונה ה-67 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 בספטמבר 1968 והסתיימו ב-18 במאי 1969.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
פלרמו, הלאס ורונה ופיזה היו הקבוצות שעלו מהליגה השנייה.
פיורנטינה זכתה באליפות בפעם השנייה בתולדות המועדון.
בסיום העונה לסרייה ב' ירדו וארזה, פיזה ואטאלנטה. במקום הקבוצות שירדו לסרייה א' העפילו לאציו, ברשה ובארי.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | פיורנטינה  | 30 | 16 | 13 | 1 | 38 | 18 | 20 | 45 | זכייה בליגה   העפלה לגביע אירופה לאלופות |
| 2. | קליארי | 30 | 14 | 13 | 3 | 41 | 18 | 23 | 41 | העפלה לגביע ערי הירידים |
| 3. | מילאן | 30 | 14 | 13 | 3 | 31 | 12 | 19 | 41 | העפלה לגביע אירופה לאלופות כמחזיקת הגביע |
| 4. | אינטר | 30 | 14 | 8 | 8 | 55 | 26 | 29 | 36 | העפלה לגביע ערי הירידים |
| 5. | יובנטוס | 30 | 12 | 11 | 7 | 32 | 24 | 8 | 35 | העפלה לגביע ערי הירידים |
| 6. | טורינו | 30 | 11 | 11 | 8 | 33 | 24 | 9 | 33 |  |
| 7. | נאפולי | 30 | 10 | 12 | 8 | 26 | 25 | 1 | 32 | העפלה לגביע ערי הירידים |
| 8. | רומא | 30 | 10 | 10 | 10 | 35 | 35 | 0 | 30 | זכייה בגביע איטליה  העפלה לגביע אירופה למחזיקות גביע |
| 9. | בולוניה | 30 | 10 | 9 | 11 | 27 | 36 | 9- | 29 |  |
| 10. | הלאס ורונה | 30 | 9 | 8 | 13 | 40 | 49 | 9- | 26 |  |
| 11. | פלרמו | 30 | 7 | 11 | 12 | 21 | 32 | 11- | 25 |  |
| 12. | סמפדוריה | 30 | 5 | 13 | 12 | 21 | 27 | 6- | 23 |  |
| 13. | ויצ'נצה | 34 | 8 | 7 | 15 | 26 | 39 | 13- | 23 |  |
| 14. | וארזה | 34 | 5 | 12 | 13 | 20 | 43 | 23- | 22 | ירדה ליגה |
| 15. | פיזה | 34 | 6 | 8 | 16 | 26 | 44 | 18- | 20 | ירדה ליגה |
| 16. | אטאלנטה | 34 | 4 | 11 | 15 | 25 | 45 | 20- | 19 | ירדה ליגה |
כדורגלנים מצטיינים

לואיג'י ריבה מקליארי כבש 21 שערים וזכה בתואר מלך השערים. זאת בפעם השנייה בקריירה.
עונת 1968/1969 בליגה הלאומית

| --- | --- |
 תקופת התחרות:  2 בנובמבר 1968 – 21 ביוני 1969 (232 ימים)
 מספר משתתפות:  16
 הזוכה:  הפועל תל אביב
 מספר משחקים:  240
 מספר שערים:  547 (2.28 בממוצע למשחק)
 מספר צופים:  1,077,000 (4,488 בממוצע למשחק)
 מלך השערים:  ישראל מרדכי שפיגלר (25 שערים)
 השחקן המצטיין:  ישראל שמואל רוזנטל
 → 1966/19681969/1970 ←
 
עונת 1968/1969 בליגה הלאומית הייתה העונה ה-13 של הליגה הלאומית כליגת הכדורגל הבכירה בישראל.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי יחס שערים. הליגה כללה 16 קבוצות. הקבוצות שעלו לליגה הלאומית לעונת 1968/1969 היו הפועל כפר סבא ובית"ר ירושלים. העונה החלה ב-2 בנובמבר 1968 והסתיימה ב-21 ביוני 1969. בתום העונה סיימה הפועל תל אביב במקום הראשון וזכתה באליפות. המבקיע המצטיין של העונה היה מרדכי שפיגלר ממכבי נתניה שכבש 25 שערים.
בסיום העונה מכבי שעריים והפועל רמת גן ירדו ליגה. הקבוצות שעלו לליגה הלאומית לעונת 1969/1970 היו מכבי פתח תקווה ובית"ר תל אביב.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | הפועל תל אביב | 30 | 19 | 6 | 5 | 55 | 21 | 44 | העפילה למשחקי ליגת האלופות האסיאתית |
| 2 | מכבי תל אביב | 30 | 18 | 7 | 5 | 45 | 23 | 43 |  |
| 3 | מכבי נתניה | 30 | 16 | 9 | 5 | 71 | 32 | 41 |  |
| 4 | הפועל חיפה | 30 | 11 | 15 | 4 | 34 | 16 | 37 |  |
| 5 | מכבי חיפה | 30 | 13 | 7 | 10 | 36 | 35 | 33 |  |
| 6 | הפועל ירושלים | 30 | 10 | 11 | 9 | 39 | 31 | 31 |  |
| 7 | הפועל כפר סבא | 30 | 9 | 10 | 11 | 34 | 40 | 28 |  |
| 8 | בני יהודה תל אביב | 30 | 11 | 5 | 14 | 36 | 38 | 27 |  |
| 9 | הפועל פתח תקווה | 30 | 8 | 10 | 12 | 27 | 30 | 26 |  |
| 10 | הכח מכבי רמת גן | 30 | 8 | 10 | 12 | 30 | 40 | 26 |  |
| 11 | מכבי יפו | 30 | 10 | 6 | 14 | 28 | 41 | 26 |  |
| 12 | שמשון תל אביב | 30 | 8 | 10 | 12 | 29 | 45 | 26 |  |
| 13 | בית"ר ירושלים | 30 | 6 | 14 | 10 | 24 | 42 | 26 |  |
| 14 | הפועל באר שבע | 30 | 9 | 7 | 14 | 37 | 48 | 25 |  |
| 15 | מכבי שעריים | 30 | 7 | 9 | 14 | 32 | 44 | 23 | ירדו ליגה |
| 16 | הפועל רמת גן | 30 | 5 | 8 | 17 | 11 | 42 | 18 | ירדו ליגה |
ראו גם

גביע ה-20
סנדהמן

| --- | --- |

סנדהמן, איי סטוקהולם
 מדינה:  שוודיה שוודיה
 מחוז:  מחוז סטוקהולם
 חבל ארץ:  אופלנד אופלנד
 שטח:  0.54 קמ"ר
 אוכלוסייה:  ‏
  ‑ ביישוב:  109 (31 בדצמבר 2020)
  ‑ צפיפות:  2,056 נפש לקמ"ר (2015)
 קואורדינטות:  59°17′N 18°54′E﻿ / ﻿59.283°N 18.900°E﻿ / 59.283; 18.900
 אזור זמן:  UTC +1
 www.sandhamn.se
  מפת מיקום  מפה מפורטת   (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי סנדהמן(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי סנדהמן(למפת מחוז סטוקהולם רגילה) סטוקהולם מלארן טבי סדרטליה טומבה אוקשבריה ולנטונה נורטליה הים הבלטי סדר. אופסלהסנדהמן(למפת מחוז סטוקהולם מוגדלת) סטוקהולם מלארן טבי סדרטליה טומבה אוקשבריה ולנטונה נורטליה הים הבלטי סדרמנלנד אופסלהסנדהמן  he tabBackground:;tabBorder:#aaa;defaultTab:0;
סנדהמן (בשוודית: Sandhamn) הוא יישוב קטן באי סנדון שבאיי סטוקהולם, שוודיה. היישוב ממוקם כ-50 קילומטרים מזרחית לעיר סטוקהולם.
לסנדהמן נמל טבעי מהחשובים באיי סטוקהולם, עם גישה נוחה לבירה השוודית. סנדהמן הוא אתר נופש ימי פופולרי החל משלהי המאה ה-19 ולמרות שמתגוררים בו כמאה תושבים קבועים, מספר התושבים בקיץ מגיע לבין 2,000 ל-3,000. הנמל המקומי יכול לקבל 350 אוניות בו זמנית. באי מתקיימת מדי שנה תחרות השיט 'Gotland runt' (אנ') (שוודית: סובב גוטלנד), תחרות השיט היוקרתית ביותר בים הבלטי ומשתתפות בו כ-300 סירות שיט בממוצע.
היסטוריה

האי סנדון מוזכר לראשונה במסמכים היסטוריים מהמאה ה-13 כשמגנוס השלישי, מלך שוודיה, שלח מכתב ובו תרומה למנזר סנט קלייר בסטוקהולם. עד המאה ה-17 האי ככל הנראה לא היה מיושב ותושבי האיים השכנים השתמשו בו כמרעה. במהלך כהונתו של קרל האחד עשר, מלך שוודיה (1697–1660), המעבר הימי בסנדהמן נפתח לייבוא סחורה. עם גדילת ייבוא הסחורה, גדל הצורך בנתבים ובשלהי המאה ה-17 הגיעו המתיישבים הקבועים הראשונים לאי ולסנדהמן בפרט.
באמצע המאה ה-19, לאור גדילת הסחר באזור, מרבית תושבי אקנו (Eknö) השכנה עברו אל סנדהמן ושם השתקעו. במהלך המחצית השנייה של המאה ה-19, התגוררו בסנדהמן 300 תושבים, מה שהפך את סנדהמן לאחד היישובים הגדולים באיי סטוקהולם. באותן שנים הפך היישוב לפופולרי ולאתר נופש עבור בני המעמד הגבוה. בסוף המאה, מועדון היאכטות המלכותי של שוודיה החל לארגן באזור תחרויות שיט עקב קרבתה של סנדהמן לבירה השוודית.
החל משנת 1937 נערכת ביישוב תחרות שיט ליאכטות בשם "Gotland runt" (אנ') (שוודית: סובב גוטלנד). מסלול השיוט מתחיל ומסתיים בסנדהמן ובמהלכו מקיפות היאכטות את האי גוטלנד.
סנדהמן בתרבות הפופולרית

בסדרת ספרי מילניום, שהפכה לסדרת סרטים, לדמות מרכזית בשם מיקאל בלומקוויסט יש בקתה בסנדהמן אליה הוא מגיע כדי להירגע או לכתוב.
סדרת הדרמה 'רציחות סנדהמן' (גר') מצולמת באי.
גלריה

סנדהמן בתצלום אווירי
תחנת הניתוב של סנדהמן
מאפיה בסנדהמן
בית המכס של סנדהמן
קפלה בסנדהמן אשר נבנתה בשנת 1934
הערות שוליים

1 2  ההיסטוריה של סנדהמן (בשוודית)
| --- | --- |
בקרת זהויות :  GND: 4729614-8
סטארט-אפ ניישן סנטרל

סטארט-אפ ניישן סנטרל (באנגלית: Start-Up Nation Central - SNC) היא חברה לתועלת הציבור (חל"צ) שמטרתה העיקרית היא יצירת חיבור בין תעשיית ההיי-טק הישראלית לארגונים ומשקיעים מהעולם. במאגר המידע של SNC רשומות יותר מ-6,000 חברות היי-טק הפועלות בארץ.
מטרות הארגון הן קידום תעשיית החדשנות הישראלית וחשיפתה לעולם, שילוב אוכלוסיות שאינן מיוצגות מספיק בהיי-טק הישראלי ועידוד הפעילות העסקית של הענף, בעיקר מול חברות ומשקיעים מחוץ לישראל.
החל מספטמבר 2021 מנהל את החברה אבי חסון, לשעבר ראש רשות החדשנות.
היסטוריה

סטארט-אפ ניישן סנטרל הוקמה בשנת 2012 בהשראת הספר "מדינת הסטארט-אפ". החברה הוקמה כחברה לתועלת הציבור במימונו של איש העסקים היהודי-אמריקני פול סינגר, מנהל קרן הגידור "אליוט מנג'מנט". למנכ"ל הארגון מונה פרופ' יוג'ין קנדל.
בשנת 2018 עברו מרבית מכ-50 עובדי הארגון לבניין SNC ברחוב ליליינבלום בתל אביב הכולל את משרדי החברה ומקום לאירועים הקשורים לתעשיית ההיי-טק והחדשנות בישראל.
בשנת 2021 זכה הארגון בפרס על שם יגאל אלון מטעם עמותת דור הפלמ"ח. הפרס מוענק מדי שנה על "מעשה מופת חלוצי".
פעילות

הארגון מפעיל אתר אינטרנט הכולל מאגר מידע נרחב על תעשיית ההיי-טק הישראלית, עורך מפגשים וכנסים ויוזם פעילויות מיוחדות לקידום שיתופי פעולה עם גורמים מהעולם.
במאגר המידע "פיינדר" באתר SNC רשומים (נכון לינואר 2019) יותר מ-6600 חברות הייטק, משקיעים, תוכניות האצה, תאגידים רב־לאומיים הפועלים בארץ וטכנולוגיות אקדמיות, והוא מאפשר חיפוש על פי קטגוריות וחיתוכים שונים.
הארגון מפרסם באתר דוחות שונים על ענף ההייטק הישראלי כגון סיכומים שנתיים ודוחות המתמקדים בסקטורים מסוימים.
מאז הקמתו ועד אמצע שנת 2018 סייע המיזם ליותר מ-260 חברות מ-52 מדינות להתחבר בהצלחה לתעשיית ההיי-טק הישראלית. במהלך תקופה זו נפגשו החברות הללו עם כ-800 חברות סטארט-אפ ישראליות, ו-SNC הייתה מעורבת בהקמה של מספר מרכזי חדשנות של חברות זרות בארץ.
פעילות > Scale-Up Velocity

בשנת 2018 הקימה Start-Up Nation Central את Scale-Up Velocity הפועלת כזרוע ההון האנושי של הארגון.
Scale-Up Velocity היא חברה לתועלת הציבור שפועלת כזרוע ההון האנושי של הארגון.
החברה עוסקת בקידום תעשיית ההייטק הישראלית באמצעות מתן פתרונות לאתגרים בתחום ההון האנושי כדוגמת פיתוח תוכניות ומודלים חדשניים המגדילים את היצע המפתחים המוכשרים בתעשייה ולמיצוי הטאלנטים בישראל.
החברה הוקמה בעקבות דו"חות המחסור בהון האנושי שמפורסמים בשנים האחרונות, כמחקר משותף של Start-Up Nation Central ורשות החדשנות הממפות את מפת המועסקים בהייטק בישראל. הדו"חות משקפים מחסור חמור וכרוני של הון אנושי איכותי בתפקידי פיתוח, כך שנכון לדצמבר 2020 יש כ-13,000 משרות פתוחות בתעשיית ההייטק הישראלית. על רקע זה הוחלט להקים את Scale-Up Velocity במטרה לבנות ולהפעיל תוכניות הכשרה המוכוונות לאוכלוסיות שנמצאות בתת-ייצוג בתעשיית ההייטק כגון: חרדיות, ערבים, נשים, לוחמים משוחררים ועוד.
את החברה מנהלת סא"ל (במיל') מתי צויג ומשרדיה נמצאים בתל אביב.
הערות שוליים

↑  דוח מילולי לשנת 2017, גיידסטאר, 2018
↑  מאיר אורבך, מנהל חדש לארגון Start-up Nation Central: המדען הראשי לשעבר אבי חסון, באתר כלכליסט, 14 ביולי 2021
↑  הבית של הסטארט-אפ הישראלי: 5 קומות מפוארות ליזמים ומשקיעים, באתר Xnet‏, 11 בספטמבר 2018
↑  ארגון סטארט-אפ ניישן סנטרל זכה בפרס ע"ש יגאל אלון -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2021-07-01
↑   אמיתי זיו, "האקסל מתעדכן כמה פעמים ביום": המיזם שממפה 6,000 סטארט־אפים בישראל, באתר TheMarker‏, 19 ביוני 2018
↑  אורי ברקוביץ', ‏דוח סטארט-אפ ניישן סנטרל: 6,673 חברות הייטק בישראל, באתר גלובס, 11 במרץ 2019
↑  נציגי Kauffman Foundation ו-Start-Up Nation Central פתחו הבוקר את המסחר בבורסה, אתר טלנירי, 25 באפריל 2018
| --- | --- |
בקרת זהויות :  NLI: 987009448974105171
סטליוס אנדראו

סטליוס אנדראו (ביוונית: Στέλιος Ανδρέου; נולד ב-24 ביולי 2002 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת שרלרואה מליגת העל הבלגית ובנבחרת קפריסין.
קריירת מועדונים

אנדראו גדל במחלקת הנוער של אולימפיאקוס ניקוסיה. הוא ערך 34 הופעות ליגה במדי הקבוצה הבוגרת של המועדון במסגרת ליגת העל הקפריסאית, בהן הבקיע שער אחד.
ב-1 ביולי 2021 חתם אנדראו בשרלרואה מליגת העל הבלגית. ב-24 ביולי ערך את הופעת הבכורה שלו במועדון, בניצחון 3-0 על אוסטנדה במסגרת המחזור הראשון בליגה לעונת 2021/2022. ב-12 במרץ 2022 הבקיע את שער הבכורה שלו במועדון, בתיקו 2-2 נגד מכלן במסגרת המחזור ה-31 בליגה. בעונתו הראשונה במועדון ערך 27 הופעות ליגה, בהן הבקיע שער אחד.
קריירה בינלאומית

ב-27 במרץ 2021 ערך אנדראו את הופעת הבכורה שלו בנבחרת קפריסין, בהפסד 1-0 לנבחרת קרואטיה במסגרת מוקדמות מונדיאל 2022.
סלבדור (סרט)

| --- | --- |

כרזת הסרט סלבדור
 בימוי:  אוליבר סטון
 הופק בידי:  אוליבר סטון, ריצ'רד גרין
 תסריט:  אוליבר סטון, ריצ'רד בויל
 עריכה:  קלייר סימפסון 
 שחקנים ראשיים:  ג'יימס וודס ג'יימס בלושי  ג'ון סאבאג'
 מוזיקה:  ז'ורז' דלרו 
 צילום:  רוברט ריצ'רדסון 
 מדינה:  ארצות הברית, מקסיקו, הממלכה המאוחדת 
 חברת הפקה:  Hemdale films 
 חברה מפיצה:  Hemdale Film Corporation
 שיטת הפצה:  וידאו על פי דרישה 
 הקרנת בכורה:  28 בפברואר 1986
 משך הקרנה:  123 דקות
 שפת הסרט:  אנגלית ספרדית
 סוגה:  סרט דרמה, סרט ביוגרפי, סרט מלחמה 
 תקציב:  4,500,000$
 הכנסות:  1,500,000$
 הכנסות באתר מוג'ו:   salvador
 דף הסרט ב־IMDb
 
סלבדור (באנגלית: Salvador) הוא סרט דרמה היסטורית אמריקאי משנת 1986 בבימויו ובהפקתו של אוליבר סטון שגם כתב את התסריט.
הסרט עוסק במלחמת האזרחים באל סלוודור בשנות ה-80 בין מורדים שמאלניים והחונטה הימנית, בה נהרגו כ-80,000 מאזרחי המדינה ובוצעו פשעי מלחמה רבים. עלילת הסרט מתרחשת בשנים 1980–1981.
הסרט משופע בסצנות של טבח, הוצאות להורג ללא משפט ואונס.
בתפקידים הראשיים משתתפים ג'יימס וודס, ג'יימס בלושי וג'ון סאבאג'.
ג'יימס וודס היה מועמד לפרס אוסקר לשחקן הטוב ביותר.
אוליבר סטון היה מועמד לפרס אוסקר לתסריט המקורי הטוב ביותר.
תקציר העלילה

ריצ'רד "ריק" בויל (ג'יימס וודס) הוא עיתונאי אמריקאי בעל עבר עשיר בסיקור אתרי קרבות במקומות שונים בעולם. מצבו הכלכלי גרוע, אשתו בורחת ממנו והוא שקוע בשתייה ובהסתבכויות עם המשטרה.
ידידו היחיד הוא דוקטור "דוק" רוק (ג'יימס בלושי), די ג'יי מובטל חסר בית. בויל מציע לדוק לנסוע לאל סלוודור שם יש מלחמת אזרחים שאפשר לצלם ולדווח על כך לעיתונים במחיר טוב.
כבר בהגיעם לסלבדור הם רואים עשרות גופות בכיכר העיירה והוצאה להורג של סטודנט שלא הייתה לו תעודת זהות. בויל וחברו נזרקים לרכב סגור ומובאים למפקד הבכיר ובויל משכנע אותו כי כתב בעבר בחיוב על ממשלת סלבדור. הם משוחררים ומגיעים למריה (אלפידיה קריו), חברתו ואהובתו לשעבר של בויל המטופלת בשני ילדים.
בויל פוגש בצלם עיתונות אמריקאי בשם ג'ון קסדי (ג'ון סאבאג') והם נוסעים ומצלמים אתר טבח גדול. הם עוברים בחשאי לאזור המורדים ומראיינים ומצלמים אותם. בויל נפגש גם עם אנשי השגרירות האמריקאית ומתריע בפני הבכירים כולל השגריר על תמיכתם בשלטון הפושע.
שני אירועים מזעזעים מתוארים בסרט:
רצח אוסקר רומרו שהיה הארכיבישוף של מחוז סן סלבדור. הוא נרצח קבל עם ועדה בעת תפילת מיסה על ידי מתנקש שנשלח על ידי החונטה.
אונס ורצח של ארבע נשים אמריקאיות, אחיות מסיונריות, בידי אנשי החונטה הימנית.
בויל וג'ון עוברים לעיר סנטה אנה שנכבשה על ידי המורדים השמאלנים. הם מצלמים את הקרב מקרוב אבל האמריקאים מתערבים וכוחות הממשלה מצוידים בטנקים אמריקאיים בלווי הפצצת מטוסים מצליחים לכבוש את העיר. ג'ון נהרג ובויל נפצע אך מצליח להימלט.
בויל נמצא על הכוונת של אנשי החונטה אך מצליח להימלט. הוא מזייף תעודות ומנסה לעזוב את סלבדור יחד עם מריה וילדיה. בתחנת הגבול מבחינים השוטרים כי התעודות מזויפות. הם מכים את בויל ומאיימים להוציאו להורג אבל "דוק" מצליח להתקשר לשגריר האמריקאי וזה מפעיל לחץ לשחרר את בויל ומריה.
לאחר שהם עוברים את הגבול נעצרת מריה על ידי שוטרים אמריקאיים ומגורשת לגואטמלה.
עונת 1968/1969 בליגה הלאומית בכדורסל

| --- | --- |
 תאריך התחלה:  8 באוקטובר 1968 
 תאריך סיום:  2 במאי 1969 
 מספר משתתפות:  13
 זוכה:  הפועל תל אביב
 סגנית:  מכבי תל אביב
 מלך הסלים:  חיים בוכבינדר  30 למשחק
 http://basket.co.il
 → 1967/19681969/1970 ←
 
עונת 1968/1969 בליגה הלאומית בכדורסל הייתה עונתה ה-15 של ליגת הכדורסל הבכירה בישראל. הליגה צומצמה ל-13 קבוצות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה קבוצת הפועל ניר דוד. העונה הסדירה החלה ב-8 באוקטובר 1968 הסתיימה ב-2 במאי 1969 בניצחון של הפועל תל אביב.
בהתאם לתוצאות העונה הפועל משמר העמק והפועל גבת ירדו ליגה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | הפועל תל אביב | 24 | 22 | 2 | 2117 | 1632 | 485 | 46 |
| 2 | מכבי תל אביב | 24 | 19 | 5 | 1957 | 1501 | 456 | 43 |
| 3 | הפועל חולון | 24 | 18 | 6 | 1840 | 1683 | 157 | 42 |
| 4 | הפועל חיפה | 24 | 17 | 7 | 1933 | 1754 | 179 | 41 |
| 5 | מכבי רמת גן | 24 | 12 | 12 | 1683 | 1717 | 34- | 36 |
| 6 | הפועל קריית חיים | 24 | 10 | 14 | 1715 | 1880 | 165- | 34 |
| 7 | מכבי חיפה | 24 | 9 | 15 | 1724 | 1841 | 117- | 33 |
| 8 | הפועל גבעת ברנר | 24 | 9 | 15 | 1636 | 1761 | 125- | 33 |
| 9 | הפועל בית אלפא | 24 | 9 | 15 | 1651 | 1820 | 169- | 33 |
| 10 | הפועל ירושלים | 24 | 9 | 15 | 1739 | 1933 | 194- | 33 |
| 11 | הפועל ניר דוד | 24 | 8 | 16 | 1464 | 1714 | 250- | 32 |
| 12 | הפועל גבת | 24 | 8 | 16 | 1619 | 1750 | 131- | 32 |
| 13 | הפועל משמר העמק | 24 | 8 | 16 | 1687 | 1779 | 92- | 32 |
ראו גם

גביע המדינה בכדורסל 1968/1969
סטליאנו פיליפ

סטליאנו פיליפ (ברומנית: Steliano Filip; נולד ב-15 במאי 1994) הוא כדורגלן רומני המשחק בלאריסה. הוא החל את הקריירה כקיצוני שמאלי, אך בהמשך עבר הסבה לתפקיד המגן שמאלי.
קריירת מועדונים

פיליפ החל לשחק כדורגל בקבוצה המקומית בית הספר לכדורגל LPS בנאטול בטימישוארה. חוזהו המקצועני הראשון הגיע ב-2011, לאחר שהסכים להצעה שקיבל מקבוצת מרמורש באיה מארה, אף על פי שהמועדון העירוני הבכיר, פולי טימישוארה ניסה לשמור עליו בגזרה העירונית.
לאחר עונת בכורה מקצוענית מרשימה, הוא צד את עיניהן של מגלי כישרונות ממועדונים רבים ביבשת, כאשר בין היתר דינמו זאגרב, חטאפה ואפילו יובנטוס הביעו את עניין בכישרון הצעיר. בסופו של דבר, בקיץ 2012, עבר לאחד המועדונים הוותיקים והבכירים ברומניה, כאשר חתם בדינמו בוקרשט על חוזה לחמש שנים. הוא כבש את שערו הראשון עבור דינמו, במהלך משחק ידידות מול המועדון האוסטרי קלאגנפורט. משבליגת העל הרומנית, ב-26 באוגוסט 2012 ערך את הופעתו הבכורה לאחר שנכנס כמחליף במקום קוסמין מאטיי בדקה ה-75 של המשחק מול פטרולול פלוישט.
ב-23 בינואר 2018 חתם בהיידוק ספליט הקרואטית לשלוש וחצי שנים. ב-15 בפברואר 2019 חזר לרומניה וחתם בדונראה קלרסי. ב-21 ביוני 2019 חתם בויטורול קונסטנצה לשנתיים, אך שוחרר מהקבוצה בינואר 2020. ב-13 בפברואר 2020 חתם בלאריסה הקפריסאית.
קריירה בינלאומית

פיליפ עבר בכל נבחרות רומניה הצעירות, עד שערך את הופעת הבכורה שלו עבור נבחרת רומניה הבכירה ב-17 בנובמבר 2015, במהלך משחק ידידות בבולוניה מול איטליה.
סרט חבר'ה

סרט חבר'ה (באנגלית: Buddy Film) היא סוגה קולנועית בה הגיבור יוצר או מקיים קשר של רעות עם גיבור אחר, כשהקשר מוביל את שניהם לתובנות חדשות על חייהם. המונח נטבע בשנות השישים ובתחילת שנות השבעים, בזכות הפופולריות של כמה וכמה סרטים, שבמרכזם קשרי ידידות, אחווה או רעות בין גברים. כיום משמש המונח גם לציון סרטים שבמרכזם קשרים שכאלה בין נשים.
היסטוריה

הופעתו של המונח כהגדרה לסוגה, בסוף שנות השישים, התרחשה במקביל להופעתם של סרטים רבים שבמרכזם יחסי רעות ועימות בין גברים. דוגמאות מובהקות לכך היו "הזוג המוזר" (1968), "קיד וקסידי" (1969), "קאובוי של חצות" (1969), "הפרט האחרון" (1973), "העוקץ" (1973), "המהמרים" (1974), ואחרים. חברות זו, לסברת כמה חוקרי סרטים, הייתה ביטוי לגעגועים לתקופה של גבריות בוטחת או קינה על דעיכתה, כשנשים מודחות בסרטים למשחק בתפקיד שולי ומכני (מבחינה עלילתית). סוגת סרטים זו המשיכה ליהנות מפופולריות לאורך שנות השבעים, השמונים והתשעים, כאשר סרטי פעולה רבים (לדוגמה, סדרת סרטי "נשק קטלני") ושפע סדרות טלוויזיה (לדוגמה, סטרסקי והאץ' והרדקסל ומקורמיק) הציבו במרכזם את הרעות בין זוג גברים הטרוסקסואליים. ההתפתחות המרכזית הייתה הצימוד הרווח בין גבר שחור לגבר לבן, כמו בסדרת "נשק קטלני", בסרט "48 שעות" ובסרטים כמו "שבעה חטאים" או "המתווך", וצימוד בין גברים שחורים לנשים לבנות (כמו ב"שעת העכביש", "תיק שקנאי", "אספן העצמות" ו"האישה לבשה כחול").
מתחילת שנות התשעים, עם הופעת הסרט "מחשבות קטלניות" של אלן רודולף (1991), ובמיוחד עם הופעת הסרט "תלמה ולואיז" של רידלי סקוט התרחבה הסוגה להכיל גם סרטים על רעות נשית. סרטים אלו חלקו עם סרטי החברות הגברית את הנימה ההומו-ארוטית המודחקת, אך הדגש המרכזי בהם היה בהגעה לעצמאות, עצמיות ומרידה, ונעדרה מהם נימת געגועים מתרפקת לזמנים עברו.
מאפייני הסוגה

רוב הסרטים בסוגה זו הטעימו את המסע הפנימי (ולעיתים, החיצוני) שעורכים הגיבורים מנקודת המוצא שבתחילת הסרט, אל התובנות שהם רוכשים בסופו. פעמים רבות היו הגיבורים ניגודים בוטים זה של זה (מאורגן ומסודר מול פרוע ותזזיתי כמו בסרטי "נשק קטלני", "מרדף חצות" או "הזוג המוזר"), חונך ותלמיד ("העוקץ"), שחור ולבן, אמיץ ופחדן, וכדומה. במקרים אחרים, ובמיוחד בקומדיות, היו שני הידידים דומים ("מסע הכזבים של ביל וטד" או "האחים בלוז") ופעלו לא מתוך ניגוד אלא כצמד.
הערות שוליים

↑  Wheeler W. Dixon, Film genre 2000: new critical essays, University of New York P: Albany, 2000, page 186.
↑  Frank Eugene Beaver, Dictionary of film terms: the aesthetic companion to film art, Peter Lang: New York, 2006, page 31.
↑  דוגמה מוקדמת יותר היא הסרט The Defiant Ones בכיכובו של סידני פואטיה, בה אסיר לבן וגזעני נכבל לאסיר שחור. David Roediger, THE DEFIANT ONES, 1958
↑  Harry M. Benshoff, Sean Griffin, America on film: representing race, class, gender, and sexuality at the movie, Blackwell: Carlton (Australia), 2004. עמ' 274
↑  Philippa Gates, Detecting men: masculinity and the Hollywood detective film, University of New York P: Albany, 2006, עמ' 200-202
↑  Michele Aaron, The body's perilous pleasures: dangerous desires and contemporary culture, Edinburgh UP: Edinburgh, 1999, עמ' 73.
עונת 1968/1969 בליגה א'

עונת 1968/1969 בליגה א' הייתה העונה ה-13 של ליגה א' כליגה השנייה בחשיבותה בכדורגל בישראל.
על ניצחון במשחק הוענקו שתי נקודות ונקודה בודדת הוענקה על תיקו.
הליגה כללה 32 קבוצות, 16 קבוצות בכל בית. את העונה סיימו מכבי פתח תקווה ובית"ר תל אביב במקומות הראשונים והעפילו לליגה העליונה לקראת עונת 1969/1970. ארבע הקבוצות האחרונות ירדו ליגה.